钦定古今图书集成/明伦汇编/氏族典/第507卷 > 《廖用贤尚友录》 > 谷永
## 钦定古今图书集成/明伦汇编/氏族典/第507卷 > 《廖用贤尚友录》 > 谷永

按《汉书谷永传》：“永字子云，长安人也。父吉，为卫司马。
永少为长安小史，后博学经书。建昭中，御史大夫繁
延寿举为太常丞，数上疏言得失。建始三年冬，日食
地震，同日俱发。上特问永，永对曰：‘日食地震，皇后贵
妾专宠所致。上委政元舅大将军王凤，议者多归咎
焉。永知凤方见柄用，阴欲自托，阴为凤说，由是擢为’”
光禄大夫。元延元年，为北地太守。永于经书，汎为疏
达，其于天官京氏《易》最密，故善言灾异，前后所上四
十馀事，专攻上身与后宫，而党于王氏。征入为大司
农。岁馀，病免，数月卒。